Elettra Lamborghini

**Elettra Lamborghini** (Bołogna, 17 de majo 1994) ła ze na cantante e condutora tełeviziva itałiana.

## Biografia
So fiòła de Luisa Peterlongo e Tonino Lamborghini, nonché nièsa de l'inprenditor Ferruccio Lamborghini – fondador de l'omonema axienda – Elettra ła ga scominsià ła pròpia cariera ezibindose inte łe discoteche de ła Łonbardia, rivando donca inte'l 2015 come ospite a'l show tełevizivo *[[Chiambretti Night]]*. Un ano daspò, inte'l 2016, ła ga partesipà a'l programa *[[Super Shore]]*, trazmetesto in Spanja e America Łatina e senpre inte'l steso ano ła ze stà tra i protagonisti de'l docu-reality de MTV *[[Riccanza]]* e ła ga poxà par *[[Playboy (periodego)|Playboy Italia]]*.

Inte el 2017 ła ga partesipà a'l programa spanjoło *[[Big Brother (serie)|Gran Hermano VIP]]*, e drioman in Inghiltera a'l *[[Geordie Shore]]*. A setenbre de l'isteso ano ła ga cołaborà co Gué Pequeno e Sfera Ebbasta inte'l singoło *[[Lamborghini (sìngoło)|Lamborghini RMX]],* partespando cuindi l'ano drio ai Wind Music Awards 2018.
Inte'l febraro de'l 2018, ła ga  publegà el só primo singoło da sołista, intitołà *[[Pem Pem]]*, che'l ze stà sertifegà co do dischi de platino. Drìoman ła ga partesipà a ła cuinta stajon de'l reality show *[[Acapulco Shore]]*. Inte'l meze de zunjo ła ga prezentà so MTV Italia el programa *[[Ex on the Beach Italia]]*, mentre a setenbre ła ga publegà el só segondo singoło, intitołà ''Mala''. A desenbre, in ocazion de ła riedision  de l'àlbun *Popstar*, ła ga cołaborà a'l singoło *[[Cupido (sìngoło)|Cupido RMX]]* insieme a Khea, Duki e Quavo.

Inte'l 2019 ła ga zvolzesto el roło de coach insieme a Morgan, Gué Pequeno e Gigi D'Alessio inte ła sesta edision del programa *[[The Voice of Italy]]*, in onda so Rai 2. El 27 de majo del steso ano, dopo aver firmà par l'Universal Music Group, ła ga anunsià el só primo àlbun in studio *[[Twerking Queen]]*, venjùo fora drioman el 14 de zunjo. Inte'l febraro de'l 2020 ła ga partesipà a'l Festival de Sanremo co ła canson *[[Musica (e il resto scompare)]]*, piasándose a'l 21º posto. El  29 de zunjo de'l steso ano ła ga publegà *[[La isla (singoło)|La isla]]* in cołaborasion co Giusy Ferreri.

## Vita privada
Ła ze łigà sentimentalmente a'l disc jockey ołandeze Afrojack; ła cubia ła se ga fidansà ofisialmente el 25 de desenbre 2019 e el 26 de setenbre 2020 i se ga spozà a Villa Giovio Balbiano, a Ossuccio, so'l Łago de Como.

## Tełevizion
* *[[Super Shore]]* (MTV España, 2016-2017)
* *[[Riccanza|#Riccanza]]* (MTV Italia, 2016-2017)
* *[[Domenica Live]]* (Canale 5, 2016-2017) – *Opinionista*
* *[[Big Brother (serie)|Gran Hermano VIP]]* (Telecinco, 2017) – *Concorrente*
* *[[Big Brother Brasil]]* (Rede Globo, 2017) – *Invitata*
* *[[Geordie Shore]]* (MTV, 2017)
* *[[Acapulco Shore]]* (MTV Latinoamérica, 2018) – *Concorrente*
* *[[Ex on the Beach Italia]]* (MTV Italia, 2018) – *Conduttrice*
* *[[The Voice of Italy]]* (Rai 2, 2019) – *Coach*
* *[[Elettra Lamborghini: Twerking Queen]]* (MTV Italia, 2019)
* *[[Festival di Sanremo 2020|Festival di Sanremo]]* (Rai 1, 2020) – *Concorrente*
* * [[Name That Tune - Indovina la canzone]]* (TV8, 2020) - * Concorrente*

**Web TV**
* *Elettroshock* (Zweb Tv, 2020)
* *Elettra e il resto scompare* (Discovery+, 2021)

## Discografia
### Album in studio
* 2019 – *[[Twerking Queen]]*

### Singołi
* 2018 – *[[Pem Pem]]*
* 2018 – *[[Mala (singolo)|Mala]]*
* 2019 – *[[Tócame (Elettra Lamborghini)|Tócame]]*
* 2019 – *[[Fanfare (Elettra Lamborghini)|Fanfare]]* (feat. Gué Pequeno)
* 2020 – *[[Musica (e il resto scompare)]]*
* 2020 – *[[Hola Kitty]]* (con Bizzey e La$$a)
* 2020 – *[[La isla (singolo)|La isla]]* (con Giusy Ferreri)

### Cołaborasion
* 2017 – Gué Pequeno, *[[Lamborghini (singolo)|Lamborghini RMX]]* (feat. Sfera Ebbasta e Elettra Lamborghini)
* 2018 – Sfera Ebbasta, *[[Cupido (singolo)|Cupido RMX]]* (feat. Khea, Duki, Quavo e Elettra Lamborghini)
* 2020 – Tinie Tempah, *Whoppa* (feat. Elettra Lamborghini)
* 2020 – Izi, *Miami ladies* (feat. Gué Pequeno e Elettra Lamborghini)

## Notasion


## Altri projeti

## Linganbi foresti
*